**ว่านหางจระเข้**

หน่วยแนะแนวและปรึกษาปัญหาสุขภาพ

งานการพยาบาลป้องกันโรคและส่งเสริมสุขภาพ

**ชื่อ** **:**  ว่านหางจระเข้

**ชื่ออื่น :** ว่านไฟไหม้ หางตะเข้

**ลักษณะ :** ไม้ล้มลุกอายุหลายปี ข้อและปล้องสั้น ใบเดี่ยวเรียงรอบต้น อวบน้ำมาก สีเขียวอ่อนหรือเขียวเข้ม ภายในมีวุ้นใส ใต้ผิวสีเขียวมีน้ำยางสีเหลือง ดอกช่อออกจากซอกใบ ก้านดอกยาวมาก ดอกย่อยเป็นหลอดห้อยลง สีส้มบานจากล่างขึ้นบน

#### ส่วนที่ใช้ทำยาและสรรพคุณ

**วุ้นจากใบ** **:** รักษาฝี แผลพุพอง แผลไฟไหม้น้ำร้อนลวก แก้ผื่น แก้ปวดแสบปวดร้อน รักษาสิว ป้องกันฝ้า ลบรอยแผลเป็นและจุดด่างดำบนใบหน้า

**การเตรียมยาและวิธีใช้**

1. รักษาฝี แผลพุพอง ใช้ใบสดที่ตัดมาใหม่ๆล้างน้ำให้สะอาด ปอกเปลือกล้างน้ำยางสีเหลืองออกให้หมด ใช้วุ้นว่านหางจระเข้ที่ได้พอกหรือทาแผล ฝีพุพอง ทาบ่อยๆ วันละ 4-5 ครั้ง   
 2. **รักษา**แผลไฟไหม้ น้ำร้อนลวก ใช้ใบสดที่ตัดมาใหม่ๆล้างน้ำให้สะอาด ปอกเปลือกล้างน้ำ

ยางสีเหลืองออกให้หมด ใช้วุ้นปิดแผลไฟไหม้น้ำร้อนลวก จะรู้สึกเย็นหายปวดแสบปวดร้อน เมื่อวุ้นแห้งเปลี่ยนเอาวุ้นใหม่ปิด เปลี่ยนทุกๆ 15 นาที ใน 24 ชั่วโมง จะทำให้ผิวหนังไม่พอง แผลจะแห้งและหายเร็ว ในวันถัดไปเปลี่ยนวุ้นวันละ 4-5 ครั้ง จนกว่าแผลจะหาย   
 3. รักษาสิว ป้องกันฝ้า ลบจุดด่างดำบนใบหน้า นำใบสดมาล้างน้ำยางให้สะอาด นำวุ้นที่ได้ไปปั่นหรือขยำก็จะได้เจลว่านหางจระเข้ แล้วนำไปพอกหน้า ยกเว้นรอบดวงตาและรอบปากทิ้งไว้ประมาณ 20 นาที จึงล้างออก(สูตรนี้เหมาะสำหรับคนผิวมัน ในคนผิวแห้งควรใช้เจลว่านหางจระเข้ร่วมกับการเติมน้ำมันมะกอกกับไข่แดงตีให้เข้ากันแล้วจึงพอกหน้า)

**การขยายพันธุ์ :** ใช้หน่ออ่อน ปลูกได้ดีบริเวณริมทะเลที่เป็นดินทราย และมีปุ๋ยอุดมสมบูรณ์ ปลูกในกระถางหรือแปลงก็ได้ เป็นพืชที่ต้องการน้ำมากๆ แต่ต้องมีการระบายน้ำดี ชอบแดดรำไร ถ้าถูกแดดจัดจะเป็นสีน้ำตาลแดง

**เอกสารอ้างอิง**

http://www.thaigoodview.com/library/studentshow/st2545/5-4/no05/index.html

http://www.gpo.or.th/herbal/aloe/aloe.htm

<http://www.samunpai.com/samunpai/show.php?ca>t=4&id=33